Diari Oficial de la Generalitat Valenciana


Sumari del DOGV 3671, del 21-01-2000 (2000/175)

Informació pública de l'alternativa tècnica de programa d'actuació integrada de la unitat d'execució única delimitada en el sector número 12 del sòl urbanitzable industrial (V.N.I.07) del Pla General d'Ordenació Urbana de la Vall d'Uixó (Castelló).
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3671

Data del DOGV
:   21-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/175


Organisme emissor
:   Genuxo, SL

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució única delimitada en el sector número 12 del sòl urbanitzable industrial (C.S.D.52) del Pla General d'Ordenació Urbana de la Vall d'Uixó (Castelló). [2000/M175]
  
El senyor Francisco Javier Debón Latorre, com a administrador solidari, i en nom i representació de la mercantil Genuxó, SL, ha elaborat, a l'empara del que estableixen els articles 44, 48, 52, 53 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la documentació consistent en alternativa tècnica de programa d'actuació integrada, acompanyada de pla parcial i projecte de reparcel·lació, per al desenvolupament de la unitat d'execució única delimitada en el sector número 12 del sòl urbanitzable industrial del Pla General d'Ordenació Urbana de la Vall d'Uixó (Castelló).
  
D'acord amb el que estableix l'article 48 de la llei esmentada es fa constar que l'alternativa tècnica i els projectes complementaris presentats comprenen els següents documents: resguard acreditatiu de sol·licitud de cèdula d'urbanització, memòria del programa, pla parcial industrial S.U.I. 12, projecte d'urbanització del S.U.I. 12, projectes d'instal·lacions elèctriques i projecte de reparcel·lació del S.U.I. 12.
  
L'objecte de la iniciativa és la programació, reparcel·lació i urbanització de l'àmbit de la unitat d'execució única del sector número 12 del sòl urbanitzable industrial del Pla General d'Ordenació Urbana de la Vall d'Uixó (Castelló) que comprén una superfície de 29.899,16 metres quadrats.
  
La notaria on estan protocol·litzats els documents és la del senyor Emilio Viñals García, notari del Col·legi de València, amb residència a la Vall d'Uixó (Castelló), i amb domicili al carrer de Rosario Creixach, número 21 12481 la Vall d'Uixó (Castelló).
  
L'exemplar dipositat en l'Ajuntament de la Vall d'Uixó s'identifica com a programa d'actuació integrada per al desenvolupament de la unitat d'execució única delimitada en l'àmbit del sector número 12 de sòl urbanitzable industrial (C.U.V.15) del Pla General d'Ordenació Urbana de la Vall d'Uixó.
  
En aplicació del que estableix l'article 48.1.C), en relació amb els articles 46.3 i 69 de la llei esmentada, se sotmet l'esmentada alternativa tècnica de programa, amb la documentació annexa, a informació pública per termini de 20 dies hàbils comptats des de la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer en l'expressada notaria en dia hàbil, de 09.30 a 13.00 hores, per a obtindre còpia de l'acta de protocol·lització dels indicats documents o sol·licitar l'exhibició d'aquesta.
  
Així mateix, es fa constar la possibilitat de consultar en l'Ajuntament de la Vall d'Uixó, en horari d'atenció al públic, les actuacions derivades de la documentació dipositada en aquest i de presentar davant el propi ajuntament, per a la seua incorporació a aquestes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
Si durant l'exposició al públic d'aquesta iniciativa de programa, algú haguera iniciat una segona exposició d'una altra en competència amb aquella, escaurà la pròrroga de terminis regulada en l'article 46.4 de la Llei 6/1994 esmentada.